
Lingua Bhojpuri 


Lingua Bhojpuri ( BhojapurT , 4 >) 'b h od3puf"i info) ad 
Linguas Indicas e divisione Indoiranica fa mili ae 
Indoeuropaeae pertinet et inter dialectos linguarum 
Hindi vel BiharI saepe numeratur. In India et Nepalia 
adhibetur in valle Gangetica media ad meridionalem 
partem septentrionalemque urbis Varanasi. Nomen 
habet ab urbe ruinosa Bhojpur, caput olim principatus 
potentissimae ab Acbaro Magno debellatae et sub 
imperio Britannico anno 1857 deletae. 

Pauciora verba in linguam Bhojpuri a Sanscrita 
mutuata sunt; multo plura a Bengalica et Hindi, quia 
omnis regio sermone Bhojpuri utens olim metropolium 
Dellii et Colcatae imperium agnovit. Lingua olim in 
scriptura Kaithi necnon abecedario Arabo-Persico 
conscripta est, hodie autem in scriptura Devanagari. 

Litteratura linguae Bhojpuri minime culta est; ergo 
poeta Kabir, qui hanc regionem saeculo XV habitabat 
et se Banaraslboll (sc. "dialecto urbis Varanasi") 
scribere praetendit, re vera potius varietate Braj Bhasa 
usus est. Qui a magistris scholarum docti sunt linguis 
aut Sanscrita aut Braj Bhasa vel Khari Boli 
(varietatibus linguae Hindi) uti solebant. Etiam hodie 
populus huius regionis "Hindi" se loqui asseverat et in 
lingua Hindi scribere solet. Sed diaria Bhojpuri 
divulgantur et in India et in Nepalia. Ludi scaenici in 
hac lingua componuntur nonnulli (quales scripsit Rahul Sankrityayan et titulis Tin natak et Pane natak anno 
1942 edidit) mythistoriaeque paucae (inter quas opera Viveki Rai, Amangalhari [1998], Guru-grih gayau 
padhan raghurai [1992] et Ke kahala cunarf ranga Ia [1968] enumerantur); carmina popularia exstant 
permulta, quorum florilegium anno 2009 edita est.^ Pelliculae hodie sermone Bhojpuri utuntur, canalesque 
duae televisuales, scilicet Mahuaa TV et Hamar TV. 

Dialecti recognoscuntur Bhojpuri septentrionalis (sive Gorakhpuri, Sarawaria, Basti), Bhojpuri occidentalis 
(seu Purbi, Benarsi), Bhojpuri meridionalis (seu Kharwari), Madhesi, Domra, Musahari, et Bhojpuri Tharu; 
haec a populo Tharu adhibetur, Nepaliae habitante.^ Sermo Sadri, a nonnullis sub nominibus Nagpuri et 
Sadani recognita, olim inter dialectos Bhojpuri recensus est. Eadem fere lingua (sed saepe a locutoribus ipsis 
"Hindi" seu "Hindustani" nuncupata) hodie in multis civitatibus auditur, ibi ab operariis Indis praecipue 
saeculo XIX emigratis advecta; qui e regionibus variis Indiae orti dialectis multis olim utebantur, 
gradatimque in novos sermones, linguae Bhojpuri satis similes, commiscebantur. Hodie enim 
recognoscuntur linguae Bhojpuri Mauritiana, Bhojpuri Africana Australis, Sarnami seu Bhojpuri 
Surinamiae, Bhojpuri Guianensis et Bhojpuri insulae Trinitatis.^ Lingua Hindi Vitiana (Anglice Fiji Hindi 
vel Fijian Hindustani ) minus e lingua Bhojpuri, potius ex Avadhi oritur. 


Lingua Bhojpuri 

IPA: 

[ ' b h od 3 puri ] 

Taxinomia: 

Lingua Neoindica e divisione 

Indoiranica familiae Indoeuropaeae 

Locutores: 

38 546 000M 

Sigla: 

1 bh,2 bho,3 bho 

Status publicus 

Officialis 


Privata 

India, Nepalia 

Litterae: 

Traditio Bhojpuri 

Scriptura: 

Devanagari et olim Kaithi 

Procuratio: 

Scriptura Kaithi olim ad imprimendum adhibita 

Scriptura Kaithi olim ad scribendum adhibita 
Bhojpuri. Colcata: Asiatic Society, 1970 

2. Dharmvir Singh (2009) 

Nexus externi 


■ De hac lingua (http://www.ethnologue.com/sho 
w_language.asp?code=bho) apud Ethnologue 

■ Situs locutorum (http://llmap.org/languages/bh 

■ Bibliographia huiusjinguae (http://www.southa 

